11.pielikums
ID Nr. BT 2026/5
LĪGUMA PROJEKTS
“Koka skatu torņa jaunbūve Ganību ceļā 3, Jūrmalā” (iepirkuma ID Nr. 2026/5)
BDR "Partnerība Laukiem un Jūrai" projekts 
Nr.26-08-UL02- U31421.102-000004 ”Saglabā izglītojot un iedvesmojot!

- Bulduru skatu tornis ilgtspējīgai Lielupes piekrastes

dabas vērtību apzināšanai, saglabāšanai un eksponēšanai”
Jūrmala, 







 202__.gada ___________j
SIA “Bulduru Tehnikums”, reģ. Nr. 40003482021 (turpmāk - PASŪTĪTĀJS), tās valdes locekļa Rafaela Joffes personā, kas rīkojas uz statūtu pamata, no vienas puses un

_________________________________, reģ. Nr. _____________ (turpmāk – IZPILDĪTĀJS), tās ___________________________ personā, kas rīkojas saskaņā ar ____________, no otras puses, 

kopā sauktas par PUSĒM, savstarpēji vienojoties bez maldības, viltus un spaidiem, noslēdza šo līgumu par konkrēta uzdevuma izpildi “Koka skatu torņa jaunbūve Ganību ceļā 3, Jūrmalā” (iepirkuma ID Nr. 2026/5), izsakot to šādā redakcijā:
1. Apzīmējumi

1.1 Līgums – Līdzēju parakstīts Līgums, ieskaitot visus tā pielikumus, kā arī jebkuru dokumentu, kas papildina vai groza šo Līgumu vai tā pielikumus.

1.2. Līguma izpildes dokumenti – akti par izpildītājiem darbiem, Darbu nodošanas – pieņemšanas akts, Garantijas laika nodrošinājums, apdrošināšanas polises un apdrošināšanas prēmijas samaksas apliecinošie dokumenti, citi Līguma izpildes dokumenti.

1.3 Darbu vadītājs – PASŪTĪTĀJA apstiprināts IZPILDĪTĀJA pārstāvis, kurš kā sertificēts atbildīgais būvdarbu vadītājs nodrošina Darbu izpildi atbilstoši spēkā esošajiem normatīvajiem aktiem un Līgumam.

1.4 Darbi – visas darbības – Būvobjektā veiktie būvdarbu sagatavošanas darbi un būvdarbi u.c. darbības – kuras IZPILDĪTĀJAM ir jāveic saskaņā ar Līgumu, Tehnisko specifikāciju – darba uzdevumu, Latvijas Republikas būvnormatīviem un citiem saistošajiem normatīvajiem aktiem.

1.5. Līgumcena – kopējā cena par visu Darbu izpildi, kas ir noteikta Līguma 3.punktā.

1.6. Būvobjekts vai Objekts – Līguma 2.1.punktā minētais objekts.

1.7. Piedāvājums – IZPILDĪTĀJA piedāvājums atklātā konkursā ID Nr. BT 2026/5.
2. Līguma priekšmets un darbu izpildes vieta
2.1. PASŪTĪTĀJS pasūta un IZPILDĪTĀJS apņemas veikt _______________________________ (turpmāk – DARBI). IZPILDĪTĀJS apņemas veikt un nodot pabeigtos DARBU pienācīgā kvalitātē, ievērojot Latvijas Republikas normatīvo aktu prasības, Darbu izpildes kalendāro (laika) grafiku un iepirkuma (Iepirkuma identifikācijas Nr. BT2026/5) iesniegto Finanšu  piedāvājumu (10. pielikums). 

2.2. Darbu izpildes vieta - Ganību ceļš 3, Jūrmala.

2.3. IZPILDĪTĀJS Darbus veic ar darbaspēku, darba rīkiem, ierīcēm un materiāliem, kuru vērtība ierēķināta Līguma cenā.
3. Līgumsumma un norēķinu kārtība
3.1. Līgumsumma ir ____________ euro (______________________) bez PVN. Papildus Līgumsummai PASŪTĪTĀJS maksā PVN Latvijas Republikas normatīvajos aktos noteiktajā kārtībā un apmērā. 

3.2. Līgumsummā ietilpst visas izmaksas, kas ir noteiktas saskaņā ar Finanšu piedāvājumu (1.pielikums).

3.3. Līgumā noteiktās darbu izmaksu cenas paliek nemainīgas Līguma darbības laikā. 

3.4. PASŪTĪTĀJS nodrošina Līguma cenas samaksu IZPILDĪTĀJAM saskaņā ar Līguma noteikumiem ar nosacījumu, ka IZPILDĪTĀJS izpilda saistības. Līguma cena atbilst IZPILDĪTĀJA Piedāvājumam. 

3.5. IZPILDĪTĀJS apliecina, ka Piedāvājumā iekļauti visi darbi un materiāli, kuri nepieciešami pilnīgai Darbu izpildei.

3.6. Apmaksa par darbiem tiks veikta šādā kārtībā:
3.6.1. Maksājumi par izpildītajiem Darbiem tiek veikti 3 (trīs) daļās atbilstoši izpildīto darbu apjomam. Maksājumi tiek veikti pēc IZPILDĪTĀJA piestādīto rēķinu un būvdarbu izpildes aktu (izpildes aktu apstiprina PASŪTĪTĀJS) apstiprināšanas 10 (desmit) darba dienu laikā..

3.6.2. Pēdējais maksājums - Līguma izpildes laikā ieturēto garantijas laika nodrošinājuma summu pasūtītājs atmaksā būvuzņēmējam 10 (desmit) darba dienu laikā pēc objekta pieņemšanas ekspluatācijā akta apstiprināšanas dienas, bankas garantijas vai apdrošināšanas polises par garantijas laika nodrošinājumu 5% (pieci procenti) vai būvuzņēmēja piedāvājumā noteikto procentuālo apmēru  no līguma summas iesniegšanas un rēķina saņemšanas
3.6.3. Pasūtītājs pēc līguma noslēgšanas ir tiesīgs piešķirt Izpildītājam avansa maksājumu līdz 20 % (divdesmit procentiem) no līgumcenas bez PVN. Avansa maksājums tiek veikts pēc Izpildītāja rakstiska pieprasījuma un, ja nepieciešams, pēc atbilstoša avansa nodrošinājuma iesniegšanas, ja tādu paredz līguma noteikumi. Avansa piešķiršana nav Pasūtītāja pienākums – lēmumu par avansa izmaksu Pasūtītājs pieņem, izvērtējot konkrētā līguma izpildes apstākļus un nepieciešamību. Ja avansa maksājums tiek piešķirts, tas tiek ieskaitīts turpmākajos norēķinos par līguma izpildi atbilstoši līguma noteikumiem.
3.7. Ja IZPILDĪTĀJS neveic DARBUS līguma 4.2.punktā noteiktajā laikā, tad PASŪTĪTĀJAM ir tiesības aprēķināt IZPILDĪTĀJAM līgumsodu 0,5 % (viena puse procenta) no Līgumsummas par katru nokavēto DARBU izpildes dienu, par ko PASŪTĪTĀJS nosūta IZPILDĪTĀJAM rēķinu. Šajā gadījumā PASŪTĪTĀJS neatlīdzina IZPILDĪTĀJAM tādējādi radušos zaudējumus. IZPILDĪTĀJS līgumsodu samaksā 10 (desmit) darba dienu laikā no rēķina saņemšanas dienas. 

3.8. Apmaksas termiņa nokavēšanas gadījumā PASŪTĪTĀJS maksā IZPILDĪTĀJAM līgumsodu 0,5 % (viena puse procenta) no Līgumsummas par katru nokavēto dienu, bet kopsummā ne vairāk kā 10 % (desmit procentus) no Līgumsummas. 

3.9. Par samaksas dienu tiek uzskatīta diena, kad PASŪTĪTĀJS veicis Līgumā noteiktās naudas summas pārskaitījumu uz IZPILDĪTĀJA norēķinu kontu.

3.10. Līgumsoda samaksa neatbrīvo IZPILDĪTĀJU un PASŪTĪTĀJU no saistību izpildes.
4. Līguma izpilde un kontrole
4.1. Līguma izpilde ir jāuzsāk 20___.gada ___._____________.

4.2. Līgums izpildāms ne vēlāk kā līdz  20__.gada ___.____________.
4.3. Pirms rēķina apstiprināšanas PASŪTĪTĀJS pārliecinās, ka veiktais DARBS atbilst Līguma nosacījumiem un ir atbilstošā kvalitātē.

4.4. DARBS tiek pieņemts, sastādot Darbu pieņemšanas – nodošanas aktu, ko paraksta abas Puses. 

4.5. PASŪTĪTĀJS ir tiesīgs veikt kontroli par šī Līguma izpildi, pieaicinot speciālistus un ekspertus, pieprasīt un saņemt no IZPILDĪTĀJA ar DARBU izpildi saistītos dokumentus vai to kopijas.
5. Saistību izpildes nodrošinājums 
5.1. Saistību izpildes nodrošinājums konkursa uzvarētājam jāiesniedz pasūtītājam vai jāiemaksā nolikumā norādītajā pasūtītāja kontā 10 (desmit) darba dienu laikā no līguma parakstīšanas dienas. 

5.1.1. Saistību izpildes nodrošinājums Pasūtītājam iesniedzams kā bankas garantija, apdrošināšanas polise vai kā naudas summas iemaksa.

5.1.2. Saistību izpildes nodrošinājumam jāatbilst Nolikumā un līgumā ietvertajiem nosacījumiem. Saistību izpildes nodrošinājuma summas apmērs ir 2% (divi procenti) no kopējās līguma cenas euro (EUR) bez PVN. 

5.1.3.  Saistību izpildes nodrošinājumam, ja tas iesniegts kā bankas garantija vai apdrošināšanas polise, jāatbilst šādiem noteikumiem:

5.1.4. Nodrošinājuma devējam jāapņemas samaksāt pasūtītājam nodrošinājuma summu bezstrīdus kārtībā pēc pasūtītāja pirmā pieprasījuma;

5.1.5.  Jābūt spēkā nodrošinājumam no līguma spēkā stāšanās dienas līdz datumam, kas ir ne mazāks kā 15 (piecpadsmit) dienas pēc līgumā noteiktā būvdarbu pabeigšanas gala termiņa;

5.1.6.  Nodrošinājumam jābūt no pretendenta puses neatsaucamam;

5.1.7. Saistību izpildes nodrošinājumu, kas izsniegts kā bankas garantija vai iemaksāts Nolikumā norādītajā kontā, pasūtītājs atgriezīs 10 (desmit) darba dienu laikā pēc garantijas nodrošinājuma iesniegšanas.

5.1.8. Uzvarētājam pirms būvdarbu uzsākšanas un līguma izpildes laikā jānodrošina iepirkuma līguma projektā noteiktās apdrošināšanas, tai skaitā civiltiesiskās atbildības apdrošināšana, visu celtniecības risku apdrošināšana (sk. 6.2. un 6.3. punktu) un darbu izpildes apdrošināšana, ievērojot līguma projektā noteiktos nosacījumus.

5.1.9. Pasūtītājs pēc līguma noslēgšanas ir tiesīgs piešķirt Izpildītājam avansa maksājumu līdz 20 % (divdesmit procentiem) no līgumcenas bez PVN. Avansa maksājums tiek veikts pēc Izpildītāja rakstiska pieprasījuma un, ja nepieciešams, pēc atbilstoša avansa nodrošinājuma iesniegšanas, ja tādu paredz līguma noteikumi. Avansa piešķiršana nav Pasūtītāja pienākums – lēmumu par avansa izmaksu Pasūtītājs pieņem, izvērtējot konkrētā līguma izpildes apstākļus un nepieciešamību. Ja avansa maksājums tiek piešķirts, tas tiek ieskaitīts turpmākajos norēķinos par līguma izpildi atbilstoši līguma noteikumiem.
6. Līdzēju tiesības un pienākumi
6.1. PASŪTĪTĀJA tiesības un pienākumi:
6.1.1. PASŪTĪTĀJS maksā par kvalitatīvi izpildītajiem un pieņemtajiem DARBIEM saskaņā ar Līguma nosacījumiem;

6.1.2. PASŪTĪTĀJAM ir tiesības veikt grozījumus līguma 1.4. punktā paredzētajā DARBU apjomā, Nolikumā, Līgumā un Latvijas Republikas normatīvajos aktos noteiktajā kārtībā;

6.1.3. PASŪTĪTĀJAM ir tiesības kontrolēt šī Līguma izpildes gaitu, veikt DARBU kvalitātes kontroles pasākumus un pieprasīt no IZPILDĪTĀJA kontroles veikšanai nepieciešamo informāciju, norādot tās sniegšanas termiņu;

6.1.4. Nepieciešamības gadījumā PASŪTĪTĀJS brīdina IZPILDĪTĀJU par neparedzētiem apstākļiem, kas radušies pēc Līguma noslēgšanas no PASŪTĪTĀJA neatkarīgu apstākļu dēļ un kuru dēļ varētu tikt traucēta saistību izpilde. Tādā gadījumā, Līdzējiem vienojoties, DARBU izpildes termiņi tiek attiecīgi pagarināti;

6.1.5. PASŪTĪTĀJS nodrošina IZPILDĪTĀJU ar DARBU veikšanai nepieciešamo dokumentāciju, kas ir PASŪTĪTĀJA rīcībā;

6.1.6. Ja IZPILDĪTĀJS neievēro LĪGUMĀ noteiktās prasības, PASŪTĪTĀJS ir tiesīgs apturēt DARBU veikšanu līdz pārkāpuma novēršanai vai zaudējumu segšanai;

6.1.7. PASŪTĪTĀJS pieņem atbilstoši līgumam izpildītos DARBUS ar Darbu pieņemšanas - nodošanas aktu;

6.1.8. PASŪTĪTĀJAM ir tiesības vienpusēji aprēķināt un ieturēt no IZPILDĪTĀJA iesniegtā rēķina par paveiktajiem darbiem Līguma 3.7. punktā norādīto līgumsodu.

6.2. IZPILDĪTĀJA tiesības un pienākumi:
6.2.1. IZPILDĪTĀJS apņemas ievērot atklātā konkursa Piedāvājuma nosacījumus un Līguma noteikumus;

6.2.2. IZPILDĪTĀJS nodrošina, ka Darbu izpildē tiek iesaistīti vienīgi atbilstoši sertificēti speciālisti.

6.2.3. IZPILDĪTĀJS nodrošina, ka Darbu vadītāju pienākumus Darbu izpildē veic vienīgi IZPILDĪTĀJA Piedāvājumā norādītie speciālisti. 

6.2.4. PASŪTĪTĀJS jebkurā laikā var pieprasīt IZPILDĪTĀJA Darbu vadītāja vai citu speciālistu nomaiņu, norādot pamatojumu. IZPILDĪTĀJS veic Darbu vadītāja vai citu speciālistu nomaiņu 10 (desmit) darba dienu laikā no dienas, kurā saņemts PASŪTĪTĀJA rakstisks pieprasījums un nekavējoties par to paziņo PASŪTĪTĀJAM. 

6.2.5. IZPILDĪTĀJAM jāuzsāk Darbs līguma 4.1. punkta norādītajā datumā.

6.2.6. IZPILDĪTĀJAM jāpabeidz Darbs līguma 4.2. punkta norādītajā datumā.

6.2.7. IZPILDĪTĀJS ar saviem resursiem kvalitatīvi, atbilstoši spēkā esošajiem Latvijas Republikas normatīvajiem aktiem, līguma nosacījumiem un Līgumā noteiktajā termiņā kvalitatīvi izpilda DARBUS saskaņā ar tehnisko specifikāciju un līguma nosacījumiem, t.sk. nodrošina DARBU izpildi ar nepieciešamajiem materiāliem, mehānismiem, instrumentiem, transportu u.c. resursiem;

6.2.8. IZPILDĪTĀJS atbild par spēkā esošo drošības tehnikas, darba aizsardzības, valsts ugunsdrošības un citu Latvijas Republikas normatīvo aktu ievērošanu, kas attiecas uz DARBU veikšanu;

6.2.9. IZPILDĪTĀJS ne vēlāk kā būvdarbu pabeigšanas dienā veic visu būvgružu izvešanu no objekta un sakārto būvdarbu veikšanas vietas apkārtni būvuzņēmēja darbības zonā;

6.2.10. IZPILDĪTĀJS nodrošina atkritumu apsaimniekošanu tā, lai netiktu apdraudēta cilvēku dzīvība, un veselība, kā arī personu manta, un tā nedrīkst negatīvi ietekmēt vidi, Būvniecības procesā radītos atkritumus jāsavāc un jāutilizē atsevišķi no sadzīves atkritumiem saskaņā ar spēkā esošo normatīvo aktu nosacījumiem;

6.2.11. IZPILDĪTĀJS apņemas neveikt nekādas darbības, kas tieši vai netieši var radīt zaudējumus PASŪTĪTĀJAM vai kaitēt tā interesēm;

6.2.12. IZPILDĪTĀJS garantē izpildīto DARBU un uzstādīto materiālu kvalitāti, drošumu un ekspluatācijas īpašības 5 gadus no Būvdarbu pieņemšanas – nodošanas akta parakstīšanas dienas; 

6.2.13. Garantijas termiņa laikā, kas noteikts līguma 5.2.12. punktā, IZPILDĪTĀJS par saviem līdzekļiem novērš DARBU defektus, kas radušies pēc to nodošanas, izņemot defektus, kas radušies nepareizas ekspluatācijas rezultātā;

6.2.14. IZPILDĪTĀJS ar rīkojumu ieceļ sertificētu Atbildīgo būvdarbu vadītāju un viņa vietnieku. Būvdarbu vadītāja vietnieks veic būvdarbu vadītāja funkcijas tā prombūtnes laikā; 

6.2.15. IZPILDĪTĀJS nodrošina būvdarbu vadītāja vai viņa vietnieka atrašanos objektā visā darba dienas garumā un izpildāmo darbu kontroli no minēto personu puses;

6.2.16. IZPILDĪTĀJS ar rīkojumu nozīmē darba aizsardzības koordinatoru objektā, nosaka atbildīgās personas par drošības tehnikas, darba aizsardzības, ugunsdrošības un citu Latvijas Republikas normatīvo aktu ievērošanu Objektā;

6.3. PUSES ir savstarpēji atbildīgas par otrai PUSEI nodarītajiem zaudējumiem, ja tie radušies vienas PUSES vai tā darbinieku, kā arī PUSES līguma izpildē iesaistīto trešo personu darbības vai bezdarbības, tai skaitā rupjas neuzmanības, ļaunā nolūkā izdarīto darbību vai nolaidības rezultātā.

6.4. Ja IZPILDĪTĀJS nav ievērojis tehniskajās specifikācijās, piedāvājumā, šajā Līgumā vai normatīvajos aktos noteiktās prasības attiecībā uz DARBU veikšanu vai kvalitāti, tad nekavējoties, bet ne vēlāk kā 5 (piecu) darba dienu laikā PASŪTĪTĀJA izveidotā komisija, kur piedalās IZPILDĪTĀJA pārstāvji, un citi pieaicinātie speciālisti, sastāda un paraksta defektu aktu, kurā norāda veikto DARBU neatbilstību, defektu novēršanas termiņu un kārtību. Ja IZPILDĪTĀJS nepamatoti kavē defektu novēršanu, PASŪTĪTĀJAM ir tiesības neveikt līguma noteikto samaksu par izpildītajiem darbiem līdz defektu novēršanai un aprēķināt IZPILDĪTĀJAM līgumsodu EUR 100, 00 (viens simts eiro 00 centi) apmērā par katru nokavēto izpildes dienu, bet kopsummā ne vairāk kā 10 (desmit) % no Līgumsummas. 

6.5. PASŪTĪTĀJAM ir tiesības ieskaita kārtībā samazināt maksājamo naudas summu IZPILDĪTĀJAM, kas paredzēta par izpildītajiem DARBIEM tādā apmērā, kāda ir aprēķinātā līgumsodu summa. Jebkura šajā līgumā noteiktā līgumsoda samaksa neatbrīvo Līdzējus no to saistību pilnīgas izpildes.

6.6. Darba vadības apspriedes sasauc pēc vajadzības, bet ne retāk kā reizi  mēnesī Darba izpildes laikā. Pirmā Darba vadības apspriede jāsasauc ne vēlāk kā 3 (trīs) dienas pirms Darba uzsākšanas. Darbu vadības sapulcē obligāti piedalās PASŪTĪTĀJS un IZPILDĪTĀJS, un būvuzraugs.

6.7. IZPILDĪTĀJS nav tiesīgs bez saskaņošanas ar PASŪTĪTĀJU veikt Iepirkuma piedāvājumā norādītā personāla un apakšuzņēmēju nomaiņu un iesaistīt papildu apakšuzņēmējus Līguma izpildē. PASŪTĪTĀJS drīkst prasīt personāla un apakšuzņēmēja viedokli par nomaiņas iemesliem. IZPILDĪTĀJAM ir pienākums saskaņot ar PASŪTĪTĀJU papildu personāla iesaistīšanu Līguma izpildē.

6.8. PASŪTĪTĀJS nepiekrīt Iepirkuma piedāvājumā norādītā personāla nomaiņai Līgumā norādītajos gadījumos, kad piedāvātais personāls neatbilst iepirkuma procedūras dokumentos personālam izvirzītajām prasībām vai tam nav vismaz tādas pašas kvalifikācijas un pieredzes kā personālam, kas tika vērtēts.

6.9. PASŪTĪTĀJS nepiekrīt piedāvājumā norādītā apakšuzņēmēja nomaiņai, ja pastāv kāds no šādiem nosacījumiem:

6.9.1.piedāvātais apakšuzņēmējs neatbilst Iepirkuma procedūras dokumentos apakšuzņēmējiem izvirzītajām prasībām.

6.9.2. tiek nomainīts apakšuzņēmējs, uz kura iespējām Iepirkuma procedūrā izpildītājs balstījies, lai apliecinātu savas kvalifikācijas atbilstību paziņojumā par Līgumu un Iepirkuma procedūras dokumentos noteiktajām prasībām, un piedāvātajam apakšuzņēmējam nav vismaz tādas pašas kvalifikācijas, uz kādu Iepirkuma procedūrā izpildītājs atsaucies, apliecinot savu atbilstību Iepirkuma procedūrā noteiktajām prasībām, vai tas atbilst Publisko iepirkumu likuma (turpmāk – PIL)  42. panta  otrajā daļā minētajiem pretendentu izslēgšanas gadījumiem.

6.9.3. piedāvātais apakšuzņēmējs, kura sniedzamo pakalpojumu vērtība ir vismaz 10000,00 EUR no kopējās līguma vērtības, atbilst PIL likuma 42. panta  otrajā daļā minētajiem pretendentu izslēgšanas gadījumiem.

6.9.4. apakšuzņēmēja maiņas rezultātā tiktu izdarīti tādi grozījumi IZPILDĪTĀJA piedāvājumā, kuri, ja sākotnēji būtu tajā iekļauti, ietekmētu piedāvājuma izvēli atbilstoši Iepirkuma procedūras dokumentos noteiktajiem piedāvājuma izvērtēšanas kritērijiem.

6.10. PASŪTĪTĀJS nepiekrīt jauna apakšuzņēmēja piesaistei gadījumā, kad šādas izmaiņas, ja tās tiktu veiktas sākotnējā piedāvājumā, būtu ietekmējušas piedāvājuma izvēli atbilstoši Iepirkuma procedūras dokumentos noteiktajiem piedāvājuma izvērtēšanas kritērijiem.

6.11. PASŪTĪTĀJS pieņem lēmumu atļaut vai atteikt IZPILDĪTĀJA personāla vai apakšuzņēmēju nomaiņu vai jaunu apakšuzņēmēju iesaistīšanu Līguma izpildē iespējami īsā laikā, bet ne vēlāk kā 5 (piecu) darba dienu laikā pēc tam, kad saņēmis visu informāciju un dokumentus, kas nepieciešami lēmuma pieņemšanai.
7. Apdrošināšana
7.1. Civiltiesiskās atbildības apdrošināšana

7.1.1. IZPILDĪTĀJS 10 (desmit) dienu laikā no līguma spēkā stāšanās dienas par saviem līdzekļiem veic civiltiesiskās atbildības apdrošināšanu pret iespējamajiem zaudējumiem PASŪTĪTĀJAM vai trešajām personām IZPILDĪTĀJA darbības, bezdarbības vai neuzmanības rezultātā DARBU veikšanas laikā saskaņā ar Ministru kabineta 2014. gada 19. augusta Noteikumu Nr.502 „Noteikumi par būvspeciālistu un būvdarbu veicēju civiltiesiskās atbildības obligāto apdrošināšanu” prasībām.

7.1.2. Civiltiesiskās atbildības apdrošināšanas līgumā noteiktā apdrošinājuma summa nedrīkst būt mazāka par kopējo Līgumsummu, kas sastāda EUR ____________ (summa vārdiem).

7.1.3. Civiltiesiskās atbildības apdrošināšanas līgumu IZPILDĪTĀJS slēdz ar noteikumu, saskaņā ar kuru, iestājoties apdrošināšanas gadījumam, apdrošināšanas atlīdzība tiek izmaksāta tieši PASŪTĪTĀJAM vai zaudējumus cietušajai trešajai personai.

7.1.4. IZPILDĪTĀJS iesniedz PASŪTĪTĀJAM civiltiesiskās atbildības apdrošināšanas polises kopiju un apdrošināšanas sabiedrības apliecinājumu par to, ka IZPILDĪTĀJA civiltiesiskās atbildības apdrošināšanas polise attiecas uz šī Līguma ietvaros veicamajiem DARBIEM 10 (desmit) darba dienu laikā no Līguma spēkā stāšanās dienas. Apdrošināšanas polises kopija un apliecinājums tiek pievienoti Līgumam kā neatņemamas tā sastāvdaļas.

7.2. Visu celtniecības risku apdrošināšana
7.2.1. IZPILDĪTĀJS 10 (desmit) darba dienu laikā no līguma spēkā stāšanās brīža par saviem līdzekļiem veic visu celtniecības risku apdrošināšanu pret iespējamajiem zaudējumiem, kuri var rasties PASŪTĪTĀJAM IZPILDĪTĀJA darbības, bezdarbības vai neuzmanības rezultātā DARBU laikā.

7.2.2. Visu celtniecības risku apdrošināšanas līgumā noteiktā apdrošinājuma summa nedrīkst būt mazāka par 10 % (desmit procentiem) no Līgumsummas, kas sastāda EUR ____________ (summa vārdiem).

7.2.3. Visu celtniecības risku apdrošināšanas līgumu IZPILDĪTĀJS slēdz ar noteikumu, saskaņā ar kuru, iestājoties apdrošināšanas gadījumam, apdrošināšanas atlīdzība tiek izmaksāta tieši PASŪTĪTĀJAM vai zaudējumus cietušajai trešajai personai.

7.2.4. Visu celtniecības risku apdrošināšanas līgumu IZPILDĪTĀJS slēdz uz DARBU izpildes laiku.

7.2.5. IZPILDĪTĀJS iesniedz PASŪTĪTĀJAM visu celtniecības risku apdrošināšanas polises kopiju 10 (desmit) darba dienu laikā no līguma spēkā stāšanās dienas, kura tiek pievienota līgumam kā neatņemama sastāvdaļa.

7.3. Darbu izpildes apdrošināšana
7.3.1. IZPILDĪTĀJS 10 (desmit) darba dienu laikā no līguma spēkā stāšanās brīža par saviem līdzekļiem veic visu Darbu izpildes apdrošināšanu pret iespējamajiem zaudējumiem, kuri var rasties PASŪTĪTĀJAM, ja IZPILDĪTĀJS Darbu veikšanas laikā pārkāpj Būvniecības līguma noteikumus, līgumā paredzētā apjoma robežās un noteiktā termiņā neveic visus līgumā paredzētos darbus.

7.3.2. Darbu izpildes garantijas līgumā noteiktā apdrošinājuma summa nedrīkst būt mazāka par 10 % (desmit procentiem) no Līgumsummas, kas sastāda EUR ____________ (summa vārdiem).

7.3.3. Darbu izpildes garantijas līgumu IZPILDĪTĀJS slēdz ar noteikumu, saskaņā, ar kuru, iestājoties apdrošināšanas gadījumam, apdrošināšanas atlīdzība tiek izmaksāta tieši PASŪTĪTĀJAM vai zaudējumus cietušajai trešajai personai.

7.3.4. Darbu izpildes garantijas līgumu IZPILDĪTĀJS slēdz uz DARBU izpildes laiku.

7.3.5. IZPILDĪTĀJS iesniedz PASŪTĪTĀJAM darbu izpildes garantijas polises kopiju 10 (desmit) darba dienu laikā no līguma spēkā stāšanās dienas, kura tiek pievienota līgumam kā neatņemama sastāvdaļa.

8. Garantijas
8.1. Garantijas laiks ir 5 gadi  pēc darbu pieņemšanas – nodošanas akta, parakstīšanas. 

8.1.1. IZPILDĪTĀJS 15 (piecpadsmit) darba dienu laikā pēc DARBA nodošanas – pieņemšanas akta apstiprināšanas veic garantijas laika garantijas apdrošināšanu vai galvojumu un iesniedz PASŪTĪTĀJAM polises un prēmijas samaksas apliecinoša dokumenta kopijas, pret iespējamajiem zaudējumiem un bojājumiem, ko izraisījis IZPILDĪTĀJS, veicot darbības, lai realizētu Līgumā paredzētās saistības garantijas perioda laikā, kā arī par zaudējumiem un bojājumiem, kas atklājušies garantijas perioda laikā, bet radušies būvniecības periodā pirms Objekta nodošanas ekspluatācijā tādu apstākļu dēļ, par kuriem ir atbildīgs IZPILDĪTĀJS. Ja IZPILDĪTĀJAM kaut kādu iemeslu dēļ pēc darbu nodošanas banka vai apdrošināšanas kompānija neizsniedz garantijas laika garantijas apdrošināšanu vai galvojumu, tad ieturētā summa 5 (pieci) % apmērā no Līgumsummas tiks atgriezta 10 (desmit) darba dienu laikā pēc garantijas termiņa beigām, Izpildītājam iesniedzot PASŪTĪTĀJAM rēķinu.

8.1.2. Garantijas laika apdrošināšanas līgumā noteiktā apdrošinājuma summa nedrīkst būt mazāka par 5% (pieci procenti) no Līgumsummas, kas sastāda EUR ____________ (summa vārdiem). Garantijas saistību nodrošinājumu samazina minimālā garantijas termiņa trešā gada pirmajā mēnesī uz atlikušo tā daļu, nosakot to līdz 2 % no līgumcenas, ja garantijas termiņa pirmajos divos gados nav konstatēti būvdarbu defekti vai būvdarbu veicējs un pasūtītājs ir vienojušies par pieteikto būvdarbu defektu novēršanas termiņu.

8.1.3. IZPILDĪTĀJS nodrošina garantijas laika garantiju apdrošināšanu visā līguma  noteiktajā BŪVDARBU garantijas periodā.

8.2. Garantijas laiks tiek pagarināts pa to laiku, kurā tiek veikta defektu novēršana.

8.3. Ja Līgums tiek lauzts, tad garantijas laiks sākas no Līguma laušanas datuma un attiecas tikai uz tiem veiktajiem darbiem, kuru pabeigšana noformēta ar Darbu pieņemšanas – nodošanas aktu. 

8.4. IZPILDĪTĀJS iesniedz PASŪTĪTĀJAM bankas vai apdrošināšanas kompānijas izsniegtu garantijas laika garantijas apdrošināšanu vai galvojumu uz līgumā noteikto termiņu. 

9. DARBU izpilde un nodošana-pieņemšana
9.1. Izpildītie Darbi netiek pieņemti, ja tie neatbilst Līgumam, Piedāvājumam, normatīvo aktu prasībām, vai arī, ja dokumentos uzrādītie Darbi neatbilst faktiski izpildītajam Darbu apjomam.

9.2. Ja būvdarbu izpildes rezultātā ir nepieciešama būves kadastra datu aktualizācija, Izpildītājs par saviem līdzekļiem nodrošina aktualizētas būves kadastrālās uzmērīšanas veikšanu pēc būvdarbu pabeigšanas. Pasūtītājs pēc Izpildītāja pieprasījuma izsniedz šī pakalpojuma pasūtīšanai nepieciešamo pilnvaru.
9.3. Pēc Darbu pilnīgas pabeigšanas un aktuālas kadastrālās uzmērīšanas lietas saņemšanas IZPILDĪTĀJS rakstiski paziņo PASŪTĪTĀJAM par Darbu gatavību nodošanai.

9.4. Par Darbu pilnīgu pabeigšanu IZPILDĪTĀJS sastāda Aktu par izpildītajiem darbiem un Darbu pieņemšanas – nodošanas aktu un iesniedz tos PASŪTĪTĀJAM. 

9.5. Objekts tiek nodots ekspluatācijā normatīvajos aktos noteiktajā kārtībā, sastādot attiecīgu aktu. Pēc DARBU pabeigšanas IZPILDĪTĀJS iesniedz PASŪTĪTĀJAM izskatīšanai un akceptēšanai galīgo DARBU pieņemšanas – nodošanas aktu. Pēc IZPILDĪTĀJA iesniegto aktu saņemšanas PASŪTĪTĀJS 10 (desmit) darba dienu laikā pieņem DARBUS, parakstot galīgo DARBU pieņemšanas - nodošanas aktu, vai arī sniedz IZPILDĪTĀJAM pamatotu rakstisku atteikumu DARBUS pieņemt. IZPILDĪTĀJS veic trūkumu un defektu novēršanu saskaņā ar Līguma noteikumiem.

9.6. Darbu nodošanas – pieņemšanas akta parakstīšana neatbrīvo IZPILDĪTĀJU no atbildības par Darbu defektiem, kuri atklājas pēc minētā akta parakstīšanas. 

9.7. IZPILDĪTĀJS, iesniedzot PASŪTĪTĀJAM izpilddokumentāciju un citus ar Līguma izpildi saistītos dokumentus, tajos norāda Līguma un PASŪTĪTĀJA atklātā konkursa identifikācijas (turpmāk - projekta ID) numuru BT 2026/5.
10. Garantijas laiks un defektu novēršana
10.1. Piegādāto un uzstādīto konstruktīvo elementu, materiālu, aprīkojuma kā arī  izpildīto darbu, remonta darbu  garantijas termiņš tiek noteikts 60 (sešdesmit) mēneši, no Darbu pieņemšanas – nodošanas akta parakstīšanas dienas.

10.2. Ja Līgums tiek lauzts pirms termiņa, garantijas laiks tiek skaitīts no Līguma laušanas dienas un attiecas uz Darbiem, kuru pabeigšana noformēta ar segto darbu aktiem. 

10.3. Darbu veikšanas laikā konstatēto defektu novēršanā tiek pielietoti sekojoši noteikumi:

10.3.1. IZPILDĪTĀJS novērš visus pārbaudes aktā konstatētos defektus. Par Darbu laikā konstatēto defektu novēršanas termiņu Līdzēji vienojas katrā atsevišķā gadījumā;

10.3.2. IZPILDĪTĀJA vainas dēļ radušos defektus IZPILDĪTĀJS novērš par saviem līdzekļiem Līguma 4.2.punktā noteiktā izpildes termiņa ietvaros;

10.3.3. ja IZPILDĪTĀJS uzskata, ka nav vainojams defektā, IZPILDĪTĀJS nekavējoties rakstiski ziņo PASŪTĪTĀJAM un sniedz apgalvojuma pamatojumu. Ja PASŪTĪTĀJS nepiekrīt IZPILDĪTĀJA argumentiem un pieprasa novērst defektu, tas ir IZPILDĪTĀJA pienākums. IZPILDĪTĀJA atteikšanās gadījumā PASŪTĪTĀJS patur sev tiesību defektu novēršanai pieaicināt citu būvdarbu veicēju;

10.3.4. PASŪTĪTĀJS netraucē IZPILDĪTĀJAM veikt Darbu defektu novēršanu. IZPILDĪTĀJS defektu novēršanu veic PASŪTĪTĀJAM visizdevīgākajā veidā un kārtībā, kā arī atbild par zaudējumiem, kas rodas PASŪTĪTĀJAM Darbu defektu novēršanas darbu rezultātā.

10.4. Izpildītāja garantijas saistību nodrošinājums ir 5 % (pieci procenti) no Līguma cenas bez PVN.
10.5. IZPILDĪTĀJS uzņemas pilnu atbildību par Darbu kvalitāti. Garantijas laikā Objektā konstatētos Darbu defektus IZPILDĪTĀJS apņemas novērst par saviem līdzekļiem un ar savu darbaspēku.

10.6. Garantijas laikā IZPILDĪTĀJS novērš Objekta ekspluatācijas laikā konstatētos Darbu defektus 5 (piecu) darba dienu laikā no brīža, kad IZPILDĪTĀJS no PASŪTĪTĀJA ir saņēmis rakstveida paziņojumu – pretenziju par atklāto defektu.

10.7. Ja objektīvu šķēršļu dēļ (tehniski vai tehnoloģiski darbu veikšanas termiņš pārsniedz 5 (piecas) darba dienas vai papildus normatīvajos aktos ir paredzēti veicamo darbu saskaņojumi vai papildus tehniskie noteikumi) konstatētie būvdarbu defekti nav novēršami 5 (piecu) darba dienu laikā, Līdzēji vienojas par citu defektu novēršanas termiņu.

10.8. Ja IZPILDĪTĀJS pēc Līguma 9.6.punktā minētā paziņojuma saņemšanas neuzsāk Darbu defektu novēršanas darbus, PASŪTĪTĀJS ir tiesīgs uzskatīt, ka IZPILDĪTĀJS atsakās novērst Darbu defektus.

10.9. Ja IZPILDĪTĀJS atsakās novērst Darbu defektu, PASŪTĪTĀJS, bez saskaņošanas ar IZPILDĪTĀJU, ir tiesīgs šo darbu veikšanai pieaicināt citu IZPILDĪTĀJU. Šajā gadījumā samaksa par defektu novēršanas darbiem tiek veikta no Garantijas laika nodrošinājuma summas, bet, ja ar to nepietiek defektu novēršanas darbu pilnīgai izpildei, PASŪTĪTĀJAM ir prasījuma tiesības pret IZPILDĪTĀJU par starpības piedziņu, kas izveidojas starp Garantijas laika nodrošinājuma summu un faktiskajām Darbu defektu novēršanas darbu izmaksām.

11. Nepārvaramā vara
11.1. PUSES tiek atbrīvotas no atbildības par daļēju vai pilnīgu Līguma neizpildi, ja šī neizpilde radusies nepārvaramas varas rezultātā. Pie nepārvaramas varas pieskaitāmi ugunsgrēki, zemestrīces, kara darbība, plūdi u.c.. kuru rezultātā šī līguma izpilde nav iespējama. 

11.2. Ja iestājas nepārvarama vara, Līguma saistības, tajā skaitā darbu izpildes termiņš, tiek izmainīts par laika periodu, kurā darbojas šie apstākļi un to sekas.

11.3. Gadījumā, kad nepārvarama vara un to sekas turpina darboties ilgāk par 3 (trim) mēnešiem vai arī, tiem iestājoties, kļūst skaidrs, ka tie un to sekas darbosies ilgāk par 3 (trim) mēnešiem, Puses iespējami drīz sāk sarunas par Līguma izpildes alternatīviem variantiem, un sastāda grozījumus Līgumā vai darbu izpildes grafikā, vai arī lauž Līgumu.

12. Līguma darbības termiņš
12.1. Līgums stājas spēkā pēc tā abpusējas parakstīšanas un ir spēkā līdz PUŠU pilnīgai saistību izpildei.
13. Līguma grozīšana un laušana
13.1. Līdzēji, savstarpēji vienojoties, ir tiesīgi izdarīt izmaiņas Līgumā.

13.2. Par izmaiņām Līgumā tiek uzskatīta(s):

13.2.1. Izmaiņas Darbu apjomos;

13.2.2. Izmaiņas Līguma termiņos.

13.2.3. Papilddarbi;

13.2.4. Objektīvi, no Līdzēju rīcības neatkarīgi apstākļi, kurus IZPILDĪTĀJS kā pieredzējis būvdarbu veicējs iepriekš nevarēja paredzēt. 

13.3. PASŪTĪTĀJS ar vēstuli informē IZPILDĪTĀJU par Darbiem, kurus Līguma ietvaros nav jāveic. Par šādiem Darbiem IZPILDĪTĀJAM jāsagatavo un jāiesniedz PASŪTĪTĀJAM izslēdzamo darbu tāme.

13.4. Gadījumā, ja faktiski uzmērītie Darbu apjomi ir samazinājušies, IZPILDĪTĀJS sagatavo un iesniedz PASŪTĪTĀJAM izslēdzamo darbu tāmes.

13.5. IZPILDĪTĀJS saņem samaksu par izpildītajiem papilddarbiem tikai pēc vienošanās noslēgšanas par grozījumiem darbu apjomos.

13.6. Līgumsods par Līgumā noteikto termiņu kavējumu netiek piemērots, ja IZPILDĪTĀJS iepriekš PASŪTĪTĀJU ir rakstveidā informējis par Līguma izpildes termiņa kavējuma iemeslu, darījis visu iespējamo, lai kavējums būtu pēc iespējas īsāks un kavējuma iemesls ir:

13.6.1. Līguma darbības laikā PUSES nedrīkst veikt būtiskus Līguma grozījumus, izņemot Publisko iepirkuma likuma 61. panta pirmās daļā noteiktajos gadījumos. Par būtiskiem līguma grozījumiem ir atzīstami tādi grozījumi, kas atbilst Publisko iepirkuma likuma 61. panta otrās daļas regulējumam:

13.6.2 Nelabvēlīgi laikapstākļi (piem., tehnoloģiskais pārtraukums zemā gaisa temperatūrā, kas liedz veikt konkrētus darbus saskaņā ar standartiem);

13.6.3. Kavēšanās no trešo personu puses (piem., ja valsts/pašvaldības iestādes kavē saskaņojumus ne no Izpildītāja atkarīgu iemeslu dēļ);

13.6.4. Papildu darbi vai izmaiņas projektā, kas objektīvi prasa papildu laiku;

13.6.5. Nepārvaramas varas apstākļi vai neparedzēti avārijas stāvokļi ēkā, kas liek apturēt darbus.

13.7. Darbu apjomu izmaiņas:
13.7.1. Puses var vienoties par darbu aizvietošanu, ja tehnoloģisku iemeslu dēļ konkrētu materiālu vai risinājumu izmantošana vairs nav iespējama vai ir pieejams modernāks, ekonomiski izdevīgāks risinājums, nemazinot darbu kvalitāti.

13.7.2. Ja darbu izpildes laikā rodas nepieciešamība pēc papildu darbiem, kas nav iekļauti tāmē, bet ir nepieciešami Līguma mērķa sasniegšanai (ievērojot PIL 61. pantā noteiktos summu ierobežojumus).

13.8. Personāla vai apakšuzņēmēju maiņa:

13.8..1. Piedāvājumā norādītā personāla vai apakšuzņēmēju nomaiņa ir pieļaujama saskaņā ar PIL 62. panta noteikumiem, ja jaunais personāls/apakšuzņēmējs atbilst vismaz tām pašām kvalifikācijas prasībām, kas bija noteiktas nolikumā.

13.9. Līguma cenas grozījumi:

13.9.1. Līguma cenas samazināšana, ja faktiski izpildītais darbu apjoms ir mazāks nekā plānots (piemēram, nav bijis nepieciešams izmantot visu neparedzēto darbu rezervi).

13.10. Saskaņā ar Publisko iepirkuma likuma 61. panta otrās daļas, ja līguma izpildes gaitā radusies iepriekš objektīvi neparedzama nepieciešamība, ir pieļaujami sekojoši līguma grozījumi:

13.10.1.
izslēgt darbus, kas sākotnēji tika iekļauti darbu apjomu sarakstos, bet kuru apjoms ir samazinājies, piemēram, nepilnību dēļ būvprojektā.

13.10.2.
ieslēgt darbus, tajā skaitā tādus, kas jau sākotnēji tika iekļauti darbu apjomu sarakstos, bet kuru apjoms ir palielinājies nepilnību dēļ būvprojektā. Šādu darbu izmaksas var tikt segtas papildus līguma pamatsummai (kas noteikta atbilstoši iepirkuma dokumentācijā dotajiem darbu apjomiem), neveicot jaunu iepirkumu.

13.10.3.
veikt materiālu nomaiņu pret citiem tehniski un kvalitatīvi analogiem (ekvivalentiem) vai labākiem materiāliem un/vai izstrādājumiem, ja Izpildītāja piedāvājuma norādītie attiecīgie materiāli un/vai izstrādājumi vairs netiek ražoti vai nav pieejami, vai to izmantošana nav iespējama no IZPILDĪTĀJA objektīvi neatkarīgu un citu apstākļu dēļ. Jebkuru šādu materiālu un/vai izstrādājumu nomaiņu IZPILDĪTĀJS pirms nomaiņas rakstveidā saskaņo ar PASŪTĪTĀJU, uzrādot ekspluatācijas deklarāciju.

13.10.4.
grozīt līguma izpildes termiņu.

13.11. Par Līguma izmaiņām nav uzskatāms darba apjoma palielinājums, kas radies, IZPILDĪTĀJAM izmainot darbu veikšanas metodi (tehnoloģisko paņēmienu), un šādu darbu veikšanas metodes maiņu PASŪTĪTĀJS nav pieprasījis. 

13.12. Ja IZPILDĪTĀJS veic prettiesisku darbību, tad var tikt uzskatīts, ka ar šīs darbības veikšanu IZPILDĪTĀJS ir vienpusēji lauzis līgumu un IZPILDĪTĀJS zaudē visas ar līgumu saistītās saistības un maksā PASŪTĪTĀJAM līgumsodu 10 (desmit) % apmērā no Līgumsummas.

13.13. PUSES var pārtraukt Līguma darbību arī savstarpēji rakstveidā vienojoties. Šādā vienošanās katrā gadījumā ir jāparedz izpildīto darbu nodošana PASŪTĪTĀJAM un gala norēķina kārtība. 

13.14. PASŪTĪTĀJS ir tiesīgs vienpusēji atkāpties no līguma, nosūtot IZPILDĪTĀJAM rakstveida paziņojumu, šādos gadījumos:

13.14.1. IZPILDĪTĀJS nepilda līgumā noteiktās saistības tādā mērā, ka tiek apdraudēta darbu kvalitāte vai izpildes termiņš un PASŪTĪTĀJS par to iepriekš ir rakstiski brīdinājis IZPILDĪTĀJU, nosakot novēršanas termiņu, bet izpildītājs nav ievērojis PASŪTĪTĀJA norādījumus.

13.14.2. IZPILDĪTĀJS normatīvajos aktos noteiktajā kārtībā atzīts par maksātnespējīgu, vai pieņemts lēmums par IZPILDĪTĀJA likvidāciju.

13.15.
PASŪTĪTĀJAM ir tiesības vienpusēji atkāpties no iepirkuma līguma pirms termiņa, nosūtot izpildītājam rakstveida paziņojumu, šādos gadījumos:

13.15.1. Ja Līgumā ir izdarīti būtiski grozījumi, kas nav pieļaujami saskaņā ar PIL likuma 61. panta pirmo daļu.

13.15.2. Ja Līgums nav noslēgts atbilstoši iepirkuma procedūras dokumentos paredzētajiem noteikumiem, vai ir mainīti būtiski iepirkuma procedūras dokumentos iekļautā iepirkuma līguma projekta noteikumi.

13.15.3. Ja Līguma slēgšanas tiesību piešķiršanas brīdī Izpildītājam bija atbilstošs kādam no PIL likuma 42. panta pirmajā daļā minētajiem izslēgšanas gadījumiem un bija izslēdzams no iepirkuma procedūras.

13.15.4. Ja Līguma slēgšanas tiesībām piegādātājam nevajadzēja tikt piešķirtām Līgumā par Eiropas Savienību, Līgumā par Eiropas Savienības darbību un PIL likumā paredzēto pienākumu būtiska pārkāpuma dēļ, kuru Līguma par Eiropas Savienības darbību 258. pantā noteiktajā procedūrā konstatējusi Eiropas Savienības Tiesa.

13.16. Ja Līgums tiek izbeigts pirms termiņā neatkarīgi no iemesla, izņemot  līguma 10. punktā minēto gadījumus, IZPILDĪTĀJS saņem samaksu tikai par faktiski veiktajiem un kvalitatīvi izpildītajiem Darbiem un tajos izmantotajiem materiāliem, ievērojot noteikumus par darbu izpildes iesniegšanu un darbu kvalitātes garantiju saistību nodrošinājumu. Samaksas aprēķinā tiek ņemta vērā darbu kvalitāte un līguma cenu veidojošie parametri. Izpildītājam un ar viņu saistītie personu zaudējumi un citi izdevumi netiek atlīdzināti.

13.17. Ja Līguma darbība tiek pārtraukta pirms termiņa IZPILDĪTĀJA vainas dēļ, IZPILDĪTĀJAM par saviem līdzekļiem jāsakārto objekts un jāatstāj to drošā un no trešo personu darbībām pasargātā stāvoklī, vai arī PASŪTĪTĀJS šiem mērķiem var izmantot ieturēto garantijas nodrošinājumu. Ja līguma darbība tiek pārtraukta savstarpēji vienojoties, Puses vienojas par kārtību, kādā tiek segti Objekta sakārtošanas izdevumi, lai to pasargātu no trešo personu darbībām.

14. Strīdu izskatīšanas kārtība
14.1. PUSES pieliks visas pūles, lai draudzīgi risinātu visus strīdus, kas izriet vai rodas saistībā ar Līgumu vai tā interpretāciju.

14.2. Jebkuru strīdu PUŠU starpā par jautājumiem, kas izriet no šī Līguma, un, ko neizdodas atrisināt draudzīgi trīsdesmit (30) dienu laikā pēc tam, kad viena no PUSĒM saņēmusi otras PUSES pieprasījumu draudzīgam risinājumam, jebkura no PUSĒM ir tiesīga vērsties tiesā. Strīda risināšana notiks saskaņā ar Latvijas Republikā spēkā esošajiem normatīvajiem aktiem.

15. Līdzēju mantiskā atbildība
15.1. Līdzēji atbild par kaitējumu, kas viņu vainas dēļ Darbu laikā nodarīts otra Līdzēja tehniskajiem līdzekļiem un darbiem. Par trešo personu nodarīto kaitējumu Darbu laikā atbild šī trešā persona. Par zaudējumu nodarīšanu Darbu laikā trešajai personai atbild vainīgais Līdzējs. 

15.2. IZPILDĪTĀJS atbild par kaitējumu Objektam, kas rodas veicot Darbus, kā arī par Defektiem, kas tiek atklāti garantijas laikā, ja tie radušies IZPILDĪTĀJA vainas vai neuzmanības dēļ.

15.3. PASŪTĪTĀJS tiesīgs IZPILDĪTĀJAM piemērot līgumsodu:

15.3.1.
par Līguma 4.2.punktā noteiktā Darbu pabeigšanas un Darbu nodošanas – pieņemšanas akta un izpilddokumentācijas iesniegšanas termiņa kavējumu – 0,1% (nulle komats viens procents) apmērā no faktiskās Līguma cenas par Darbu izpildi par katru kavējuma dienu, bet ne vairāk par 10% (desmit procentiem) no faktiskās Līguma cenas bez PVN;

15.3.2.
par Līgumā noteikto termiņa kavējumu – 0,1 % (nulle komats viens procents) apmērā no faktiskās Līguma cenas par katru kavējuma dienu, bet ne vairāk par 10% (desmit procentiem) no faktiskās Līguma cenas bez PVN;

15.3.3.
EUR 150,00 (viens simts piecdesmit euro un 00 centi) par katru Līguma 6.punktā noteikto saistību neizpildes faktu.

15.4. PASŪTĪTĀJS ir tiesīgs aprēķināt IZPILDĪTĀJAM līgumsodu par katru IZPILDĪTĀJA, apakšuzņēmēja vai personāla rīcību Objektā, par kuru sastādīts attiecīgs akts (IZPILDĪTĀJA paraksts uz akta nav obligāts), ar kuru ir konstatēts attiecīgais pārkāpums:

15.4.1. Darbu veikšana bez nepieciešamajiem individuālajiem aizsardzības līdzekļiem – 150 EUR (viens simts piecdesmit euro) par katru konstatēto pārkāpumu;

15.4.2. Darba aizsardzības vai ugunsdrošības noteikumu neievērošana – 150 EUR (viens simts piecdesmit euro) par katru konstatēto pārkāpumu.

15.5. Par zaudējumiem un Līguma pārkāpumiem, kas rodas nepārvaramas varas darbības rezultātā vai tādu objektīvu no Līdzējiem neatkarīgu apstākļu dēļ, kurus tie neparedzēja, nevarēja paredzēt, kā arī nevarēja novērst to nelabvēlīgās sekas, atbildība neiestājas.

15.6. Gadījumā, ja Līdzējs bez attaisnojoša iemesla vienpusēji atkāpjas no Līguma, tas atlīdzina otram Līdzējam radušos zaudējumus, izņemot gadījumus, kad vienpusējo atkāpšanos pieļauj Līgums vai normatīvie akti.

15.7. PASŪTĪTĀJS ir tiesīgs ieturēt līgumsodus no summām, kas pienākas IZPILDĪTĀJAM saskaņā ar Līgumu.

15.8. PASŪTĪTĀJS neatbild par IZPILDĪTĀJA saistībām, kuras tas uzņēmies attiecībā pret trešajām personām, lai nodrošinātu Līguma izpildi vai sakarā ar Līgumu. Jebkādas šāda veida saistības vai līgumi kļūst PASŪTĪTĀJAM saistoši tikai ar viņa tiešu un nepārprotamu rakstveida piekrišanu.

16. Citi noteikumi
16.1. Visos pārējos gadījumos, kas nav paredzēti šajā līgumā, Puses vadās pēc Latvijas Republikas spēkā esošajiem normatīvajiem aktiem.

16.2. PUSES vienojas, ka visos dokumentos, kas saistīti ar Līgumu, tajā skaitā Pavadzīmēs, Rēķinos, Aktos Izpildītājs norāda iepirkumu identifikācijas Nr. BT 2026/4, Līguma numuru.

16.3. DARBU izpildes dokumentācijas valoda ir Latvijas Republikas valsts valoda. 

16.4. PASŪTĪTĀJS neuzņemas atbildību gadījumos, kad IZPILDĪTĀJS ir pārkāpis Latvijas Republikā spēkā esošajos normatīvajos aktos noteiktās prasības.

16.5. Jebkura rakstiska informācija Līguma sakarā (tai skaitā elektroniskā veidā) ir saistoša abām PUSĒM, un nepieciešamības gadījumā var kalpot par pierādījumiem, ja PUSE, kurš nosūtījis informāciju, ir saņēmis apstiprinājumu no otras PUSES par informācijas saņemšanu

16.6. Ja kādai no PUSĒM tiek mainīts juridiskais statuss, PUSES amatpersonu paraksta tiesības, īpašnieki vai vadītāji, vai kāds no LĪGUMĀ minētajiem PUŠU rekvizītiem, telefona, e-pasta adrese u.c., tad PUSE nekavējoties rakstiski paziņo par to otrai PUSEI. Ja PUSE neizpilda šī apakšpunkta noteikumus, uzskatāms, ka otra PUSE ir pilnībā izpildījusi savas saistības, lietojot šajā Līgumā esošo informāciju par otru PUSI. Šajā apakšpunktā minētie nosacījumi attiecas arī uz Līgumā un tā pielikumos minētajiem PUŠU pārstāvjiem un to rekvizītiem.

16.7. PUŠU reorganizācija vai to vadītāju maiņa nevar būt par pamatu Līguma pārtraukšanai vai izbeigšanai. Gadījumā, ja kāds no PUSĒM tiek reorganizēta, Līgums paliek spēkā un tā noteikumi ir saistoši PUŠU tiesību un saistību pārņēmējam. Viena PUSE brīdina otru PUSI par šādu apstākļu iestāšanos vienu mēnesi iepriekš.

16.8. Līguma izpildei PUSES norīko savus pārstāvjus:

16.8.1. no PASŪTĪTĀJA puses ____________. Tel.__________, e-pasts______________

16.8.2. no IZPILDĪTĀJA Puses ____________. Tel.__________, e-pasts______________

16.9.
Līgums sagatavots latviešu valodā elektroniska dokumenta veidā un parakstīts ar drošu elektronisko parakstu, kas satur laika zīmogu. Līgumam ir ___ pielikums(-i) uz ___ lapām, kas ir tā neatņemama sastāvdaļa.
17. Pušu atbildība un līgumsodi
17.1. Par darba drošības un iekšējās kārtības noteikumu pārkāpumiem: Ja IZPILDĪTĀJS neievēro tehnikuma iekšējās kārtības noteikumus, darba aizsardzības vai ugunsdrošības prasības, PASŪTĪTĀJS ir tiesīgs piemērot vienreizēju līgumsodu 150 EUR apmērā par katru fiksēto pārkāpumu.

17.2. Līgumsoda maksimālais apmērs: Kopējais līgumsodu apmērs saskaņā ar šo Līgumu nevar pārsniegt 10% no Līguma summas, t.i., _________ EUR.

18. Līguma pielikumi

1. Finanšu piedāvājums uz (__) lapām.

2. Darbu izpildes laika grafiks uz (___) lapām.

3. Tāmes uz (___) lapām.


4. Piesaistīto apakšuzņēmēju sarakts un vai kvalificētā personāla saraksta (___) lapām.

19. Pušu juridiskās adreses un rekvizīti
PASŪTĪTĀJS:
                                                                                    IZPILDĪTĀJS:

SIA “Bulduru Tehnikums”


*DOKUMENTU LĪGUMSLĒDZĒJPUSES IR ELEKTRONISKI PARAKSTĪJUŠAS AR DROŠU ELEKTRONISKO PARAKSTU UN LAIKA ZĪMOGU

